ΓΡΑΠΤΗ ΕΡΩΤΗΣΗ E-0034/01

υποβολή: Erik Meijer (GUE/NGL) προς το Συμβούλιο

(18 Ιανουαρίου 2001)

Θέμα: Η ερήμωση πυκνοκατοικημένων αγροτικών περιοχών στην Κολομβία λόγω αεροψεκασμού με αμερικανικό τοξικό φυτοφάρμακο

1. Είναι σε θέση το Συμβούλιο να επιβεβαιώσει ότι ο αεροψεκασμός με το φυτοφάρμακο Round Up στο πλαίσιο του Plan Colombia δεν περιορίζεται στην καταπολέμηση της καλλιέργειας των φυτειών κόκας, αλλά, όπως απορρέει από εικόνες της ολλανδικής τηλεόρασης, στρέφεται και κατά του παρθένου δάσους σε πολύ ορεινές περιοχές, χωρίς ναπάρχει καμιά σχέση με την καταπολέμηση της παραγωγής πρώτωνλών για την παρασκευή ναρκωτικών;

2. Πώς κρίνει το Συμβούλιο την εντύπωση που έχει δημιουργηθεί, δηλ οτι η χρήση του τοξικού φυτοφαρμάκου σε αυξανόμενο βαθμό αποσκοπεί στη μόλυνση των πηγών ύδατος, με αποτέλεσμα να καθίστανται μη κατοικήσιμες και να ερημώνονται οι περιοχές που βρίσκονται χαμηλότερα, ως εκ τούτου δε οτι δεν καταπολεμάται η καλλιέργεια πρώτωνλών για την παρασκευή ναρκωτικών, αλλά ο ζωτικός χώρος ανυπότακτων χωρικών;

3. Συμμερίζεται το Συμβούλιο το φόβο ότι η μετατόπιση και η οικονομική καταστροφή ανθρώπων μπορεί να τους οδηγήσει στην εξάρτηση και τη συμμετοχή στο εμπόριο και την καλλιέργεια ναρκωτικών, δεδομένου ότι αυτός είναι ο πλέον εύκολος τρόπος να αποκτήσουν νέο εισόδημα, με αποτέλεσμα να επιτυγχάνεται το αντίθετο από εκείονο που δήθεν επιδιώκεται για να δικαιολογηθεί η καταστροφή του περιβάλλοντος;

4. Πώς κρίνει το Συμβούλιο τις απόπειρες ερήμωσης των ως άνω κατοικημένων περιοχών και μετατόπισης των πληθυσμών προς τις πόλεις, απόπειρες πουπενθυμίζουν τις δραματικές σκηνές του Βιετνάμ, όπου κατά τις δεκαετίες του 60 και 70, η αμερικανική παρέμβαση συνίστατο στη χρησιμοποίηση αποφυλλωτικών ουσιών (του περίφημου agent orange), με στόχο την πλήρη καταστροφή της βλάστησης εχθρικών περιοχών ώστε να καταστούν μη κατοικήσιμες;

5. Είναι διατεθειμένο το Συμβούλιο να συμβάλει με κάθε τρόπο στις προσπάθειες να αποτραπεί η επανάληψη ενός παρόμοιου δράματος, ενεργώντας ως ένα πρώτο βήμα κατά τρόπον ώστε να μη βρεθεί η Ένωση ή τα κράτη μέλη της σε κατάσταση που θα τουςποχρέωνε να συμμερισθούν την ευθύνη της καταστροφής;

Απάντηση

(24 Απριλίου 2001)

Όπως γνωρίζει ο αξιότιμος κύριος βουλευτής, το Συμβούλιο είχε αρκετές φορές την ευκαιρία να ενημερώσει το Ευρωπαϊκό Κοινοβούλιο για τις θέσεις του σχετικά με τις δραστηριότητες στην Κολομβία: η τελευταία φορά ήταν στις 31 Ιανουαρίου 2001, κατά τη συζήτηση του Κοινοβουλίου με τον Επίτροπο κ. Nielson και τον Σουηδό Υπουργό κ. Lars Danielsson για το Σχέδιο Κολομβία.

Το Συμβούλιο παρακολουθεί εκ του σύνεγγυς τα περίπλοκα και πολύπτυχα προβλήματα που αντιμετωπίζει η Κολομβία και έχει εκφράσει την αποφασιστικότητά του ναποστηρίξει την ειρηνευτική διαδικασία με τον πλέον προσήκοντα τρόπο.

Όσον αφορά τον αεροψεκασμό των παράνομων καλλιεργειών, η Ευρωπαϊκή Ένωση είχε την ευκαιρία να εκφράσει τις θέσεις της στις αρχές της Κολομβίας και ιδίως να εκφράσει αμφιβολίες ως προς την αποτελεσματικότητα του μέτρου αυτού. Η Ευρωπαϊκή Ένωση έχει ενθαρρύνει τις πρωτοβουλίες της Κολομβίας σχετικά με ανεξάρτητη διεθνή παρακολούθηση του αεροψεκασμού βάσει διαδικασιών που θα έχουν θεσπίσει οι αρχές της Κολομβίας. Η ΕΕ έχει επίσης επισημάνει στις αρχές της Κολομβίας τον κίνδυνο των αρνητικών επιπτώσεων του αεροψεκασμού σε προγράμματα συνεργασίας με την ΕΕ κατά το παρελθόν και στο μέλλον. Τέλος, η ΕΕ είχε την ευκαιρία να εκφράσει την πεποίθησή της ότι οιποκατάστατες καλλιέργειες αποτελούν το αποτελεσματικότερο μέσο για την καταπολέμηση των παράνομων καλλιεργειών.

Η Ευρωπαϊκή Ένωση εργάζεται προς την κατεύθυνση μιας αυτόνομης ευρωπαϊκής δέσμης για τηνποστήριξη της ειρηνευτικής διαδικασίας στην Κολομβία, η οποία θα αποσκοπεί στον εκσυγχρονισμό της διοίκησης στην Κολομβία, στην ενίσχυση του κράτους δικαίου, στην ανάπτυξη εναλλακτικών καλλιεργειών και στην προστασία του περιβάλλοντος.

Επί του παρόντος, μια αποστολή εμπειρογνωμόνων έχει ταξιδέψει στην Κολομβία προκειμένου να εντοπίσει συγκεκριμένα προγράμματα συνεργασίας. Η Ευρωπαϊκή δέσμη θα παρουσιασθεί στη διεθνή συνάντηση για την ειρηνευτική διαδικασία στην Κολομβία, η οποία θα διεξαχθεί στις Βρυξέλλες, τον Απρίλιο του 2001.

Τέλος, η Ευρωπαϊκή Ένωση έχει συνεισφέρει με 6,5 εκατομμύρια ευρώ σε προγράμματα που αφορούν εκτοπισμένο πληθυσμό και συμβάλλει στην καταπολέμηση της παραγωγής ναρκωτικών με διάφορα μέσα.